[image: Lion]РЕПУБЛИКА БЪЛГАРИЯ 
Министерство на околната среда и водите 
Басейнова дирекция „Дунавски район“


Ниво на класификация 1: [TLP:GREEN]


ДО
Г-ЖА АННА-МАРИЯ ТИХОМИРОВА ИВАНОВА
ЕЛ. АДРЕС ЗА КОРЕСПОНДЕНЦИЯ:
anna_maria9707@abv.bg

Относно: Постъпило заявление по реда на Закона за достъп до обществена информация (ЗДОИ), с входящ № ЗДОИ-01-51/13.07.2026 г. по описа на Басейнова дирекция „Дунавски район“ (БДДР)


УВАЖАЕМА ГОСПОЖО ИВАНОВА,

Във връзка с Ваше заявление по реда на ЗДОИ, постъпило в БДДР с вх. № ЗДОИ-01-51/13.07.2026 г., чрез което искате да Ви бъде предоставена наличната в БДДР информация за собствеността на дигата – съоръжение край р. Росица, гр. Севлиево, обл. Габрово, изградено назад в годините за предпазване от наводнения, на основание чл. 33 от ЗДОИ Ви информирам следното по поставените от Вас въпроси:
1. Вписано ли е съоръжението във водностопанския кадастър, поддържан от Басейнова дирекция „Дунавски район“:
БДДР няма задължение съгласно изискванията на Закона за водите (ЗВ) да поддържа водностопански кадастър на дигите и съоръженията и системите за предпазване от вредното въздействие на водите.
Съгласно чл. 178, ал. 1, т. 2, във връзка с чл. 176, ал. 1, т. 2 от ЗВ, специализираните карти, регистрите и информационните системи за водностопанските системи и съоръжения се водят от министъра на регионалното развитие и благоустройството. 
2. Кой е вписан като собственик, ползвател или стопанисващ субект:
БДДР не разполага с информация за собственик, ползвател или стопанисващ субект за съоръжение – дига край р. Росица, гр. Севлиево, обл. Габрово.
3. Има ли акт за държавна или общинска собственост:
БДДР не разполага с акт за държавна или общинска собственост за съоръжение – дига край р. Росица, гр. Севлиево, обл. Габрово. 
4. Налични ли са разрешителни или кореспонденция относно съоръжението:
В регистрите на издадените от БДДР разрешителни за ползване на повърхностен воден обект по чл. 46, ал. 1 от ЗВ не е установено наличие на издадено разрешително за съоръжение – дига край р. Росица, гр. Севлиево, обл. Габрово.
В БДДР не е налична кореспонденция относно горецитираното съоръжение.


С уважение,

